҃е вѣ́чный, и́же се́дмь седмери́цею разжже́нную пе́щь, и пла́мень и́же въ вавѷлѡ́нѣ на ро́су преложи́лъ єсѝ, и вве́ржєнныя въ ню̀ ѿ царя̀ навуходоно́сора, ст҃ы̂я трѝ ѻ́троки, ана́нію, аза́рію и місаи́ла, цѣ́лы сохрани́вый: са́мъ бл҃гословѝ и пе́щь сію̀ вели́кія ра́ди твоея̀ млс̑ти, и бл҃гословѝ въ не́й дѣла̀ ру́къ рабѡ́въ твои́хъ, и бл҃гопоспѣшѝ я̀ бл҃годѣя́ніемъ твои́мъ, и испра́ви я̀ по мно́жеству щедро́тъ твои́хъ: мл҃твами пречс̑тыя влд̑чцы на́шея бцд̑ы, и приснодв҃ы мр҃і́и: си́лою чс̑тна́гѡ и животворя́щагѡ крс̑та̀: предста́тельствомъ превели́кихъ чинонача̂льникъ міхаи́ла и гавріи́ла, и всѣ́хъ нбс̑ныхъ си́лъ безпло́тныхъ: чс̑тна́гѡ сла́внагѡ про̑ро́ка, прд̑те́чи и крс̑ти́теля іѡа́нна: ст҃ы́хъ сла́вныхъ и всехва́льныхъ апс̑лъ: ст҃а́гѡ сщ҃енномч҃нка кѷпріа́на: и́же во ст҃ы́хъ ѻтца̀ на́шегѡ нікола́а, архіепі́скопа мѷрлѷкі́йскагѡ чудотво́рца, и всѣ́хъ ст҃ы́хъ